
RHEUMATISMO: 


CL  U  O  D, 

ANNUENTE  SUMMO  NUMINE» 

Ex  Au&oritate  Reverendi  admodum  Viri, 

OEORGII  CAMPBELL,  SS.  T.  P„ 

ACADEMIA  MARISCHALLANJE  PR^FECTH 

♦.f 

NEC  NON 

Ampliflimi  SENATUS  ACADEMICI  confenfu. 

Et  nobili  (lima:  F  A  C  U  ET  ATIS  M  EDIC  JE,  decreto  5 

pro  GRADU  DOCTORIS, 

SUMMI  SQJCJE  IN  MEDICINA  HONORIBUS  ET  PRIVILEGIIS 
RITE  ET  LEGITIME  CONSEQUENDIS; 


ERUDITORUM  EXAMINI  SUBJICIT 

GULIELMUS  FARQUHARSON,  A.  M. 

b  r  tjr  a  n  n  u  s. 

•  *• 

Ad  diem  22.  Septembris,  hora  locoque  foli tifi. 

TENTAMEN  M  E  D  I  C  U  M 


D  E 


R  H  E  U  M  A  T  I  S  M  O. 

HEUMATISMI  duas  formas  Medici 


JL *  notant;  quarum  unam  Acutam  et  al¬ 
teram  Chronicam  nominant.  Et  multi  gra¬ 
vi  viri,  ut  morbos  diverfos,  ex  caufis  diffimi- 
libus  orientes,  has  duas  formas  tradiarunt. 
Chronicam  autem  Acuti  fequelam  effe,  no¬ 
bis  experientia  et  obfervatione  conftat.  Nec, 
ad  hanc  fententiam  confirmandam,  deeft 
audtoritas,  quippe  cum  medici  clariffimi  Cul- 
lenus  et  Pringelius  ejufdem  funt  confilii  'A 

De  utroque  igitur  indifcriminatim,  in  fe« 
quentibus  pagellis  differere  decrevimus. 

Culienus  celeberrimus,  Rheumatifmi  de- 

/ 

finitionem  in  medium  protulit  fequentem : 

“  Morbus  ab  externa  et  plerumque  evi- 
<c  dente  caufa;  Pyrexia;  dolor  circa  articu- 

los,  mufculorum  tradum  fequens,  genua 
<u  et  reliquas  majores,  potius  quam  pedum 
u  vel  manuum  articulos,  infeftans.’* 

Hic  morbus  aut  antiquis  Ignotus,  aut  male 
ab  iis  defcriptus  fuit ;  licet  enim  vocabulum 
tsvfutTirfioff  in  illorum  monumentis  reperiatur^ 

* 

non  tamen  rheumatifmo  fimile  quicquam, 
fed  laxe  perquam  et  minime  definite,  humo¬ 
rum  profluvium  fignificabat» 

Primus  omnium  Rallonius  vocabulum 
definito  fenfu  adhibuit ;  ifque  rheumatifmum 
ab  arthritide,  catarrho,  et  quibufdam  aliis 
affediihus  fat  bene  diftinxit.  Pofi;  eum  ce- 
leberUofter  Sydenhamus  adeo  accurate  mor¬ 
bum  defcripfit,  ut  vix  quicquam,  quod  ad¬ 
derent,  pofterioribus  reliquerit* 

HI  STORIA  MORBI, 

Rheumatifmo  futuro  laffitudo,  horror^ 
cmniaque  alia,  febrium  fymptomata  ante¬ 
cedunt*  His  capitis  dolor,  fitis,  anxletas? 
naufea,  inquietudo,  calor,  praffiertim  circa 
prsecordia,  et  plerumque  pulfus  celer,  et  va¬ 
lidus,  et  fplrandi  difficultas  cito  fuccedunt. 

His 

'•  \ 

'fd' "•  i 

His  fymptomatibus  unum  aut  alterum 
diem  moratis,  humeros,  genua,  carpos  aut 
talos,  dolor  acutus  pulfatilis,  infeftat.  Is 
plerumque  febrem  excipit;  interdum  autem 
eodem  tempore  cum  hac  incidit;  paulatim- 
que  fub  nodem  intenfior,  ledi  calore,  aut 
artus  motione  increbefcit*  Hoc  tempore 
fepe  adeo  fsevit,  ut  ftraguli  pondus  intole¬ 
rabili  dolori,  vel  leviffima  ledi  concuffio, 
moleftise  fit.  Dolores  alternarim  ab  altero 
ad  alterum  artum  migrant.  Et  in  aliquo  loco 
paulo  diutius  morati,  ruborem  et  tumorem 
excitant.  Raro  tamen  fuper  unum  aut  alte¬ 
rum  diem  in  eadem  parte  permanent.  Alio¬ 
que  mutati  raro  in  parte  prius  affeda^e- 
vamen  relinquunt. 

Febris  ordinatis  admodum  acceffionibus 
carere  videtur,  licet  nodu  exafperentur  do¬ 
lores,  ad  proximum  mane  diem,  quietem 
aegrotante  adimentes,  et  in  eodem  habitu  to¬ 
tam  nodem  permanere  fere  cogentes.  Saevi¬ 
entibus  doloribus  aut  crefcentibus,  fudores 
gelatinofi  raro  cum  dolorum  aut  aliorum 
iymptomatum  levamine  erumpunt, 

A  4  'Urina 

Urina  plerumque  colorata  fed  cum  fedh* 
mento  naturali  eft.  Quse  cum  largus  toto 
corpore  fudor  eft,  quiefcens  turbida  fadta, 
furfuraceum  aliquid  ad  imum  vas  dimittit. 
Sanguis  hoc  in  morbo  miffus,  et  jam  concre- 
tus  pellicula  coriacea  plerumque  contegitur* 
Tam  initio  quam  toto  morbi  tempore,  alvus 
plerumque  adftridta  eft 

Hsec  hiftoria  acutam  morbi  formam  fo« 
iummodo  fpedfat,  chronica  adhuc  depingen- 
da  eft. 

Soluta  febre,  tumore  et  rubedine  articulo¬ 
rum  omnino  cedatis,  fuperftites  fepe  dolo- 
res  funt,  aut  etiam  accrefcunt.  Articuli  la¬ 
borantes,  perfrigidi  et  inflexibiles,  plerum¬ 
que  arefcunt.  Aliquando  autem,  dum  per 
totum  reliquum  corpus  fudor  largus  et  cali¬ 
dus,  in  partibus  tamen  affedtis  frigidus  et 
gelatinoftis  eft. 

Node  aut  mutato  coelo,  et  praefertim  Euro 
flante,  acerbiffimis  doloribus  cruciatur  segro- 
tus.  Rheumatifmus,  chronicus,  articulos, 
multis  magnifque  mule ul is  prsscindtos,  ma¬ 
xime  infeftat.  i 

*  Ha&cnus  hiftoria  a  difputatlone  De  Rheumatifin© 
scuto,  aano  1775»  Edis,  edita,  fumpta  eft  $  «juiiun  ca 
morbum  bene  deferiptum  ceiifeinuSa 

Diuturnitas  morbi  incerta  eft.  Acutus  a 
viginti  circiter  diebus  ad  triginta,  chronicus 
diutiffime  permanet. 

C  A  U  S  JE  REMO  T  3E. 

Rheumatifmus  hominibus  ab  ineunte  pu- 
bertate  ad  astatis  annum  trigefimum  quintum 
maxime  incidit,  et  quamvis  nulla  aetas  ejus 
periculo  vacet,  natu  tamen  teneros  et  con¬ 
fectos  rariffime  aggreditur.  Habitus  ei  max¬ 
ime  obnoxius  eft  plenus  et  haemorrhagicus, 
ideoque  mulieres,  quam  viri  faepius  eo  con- 
iiiCtantur.  Item  quietum  vitae  genus  fequen- 
tes,  luxui,  crapulae,  et  veneri  dediti,  om- 
nique  intemperantias  generi  infervientes,  ut 
et  prioribus  morbis  praecipue  male  curatis* 
et  humorum  profluviis  immodicis  debilitati, 
eidem  reliquis  magis  opportuni  funt.  Pro¬ 
fluvia  etiam  aut  naturalia  aut  arte  indufta, 
diuturnaque,  plethoricum  habitum  dando 
morbum  creant.  ObjeCtofque  frigori,  dum 
mercurio,  habitum  inflammatorium  accen¬ 
dente,  curantur,  morbus  ille  arripit  *.  In 
regionibus  frigidis  frequentior  eft  quam  in 
calidis ;  et  praefertim  in  his  folis  ubi  tempef- 

tatum 


#  Difput.  Inaug.  1775« 

tatum  mutationes  e  calore  ad  frigus,  infigni- 
ter  fubitse  et  contrariae  funt.  Autumno  de- 
finente  et  vere  incipiente,  rarius  autem  me¬ 
dia  hieme,  et  vix  nunquam  fumma  asflate 
incidit. 

Ex  his  autem,  frigus  corpori  nimis  ca- 
lefadto  vel  debilitato  applicatum,  caufam 
remotam  rheumatifmi  praecipuam  efle  con¬ 
flat. 

CAUSA  PROXIMA, 

Remotis  rheumatifmi  caufis  jam  invefti- 
gatis,  ad  caufam  proximam  nunc  tendimus, 
E  tanta  autem  audorum,  qui  de  hac  caufa 
tranaverunt,  turba,  vix  duos  de  illa  omnino 
inter  fe  confentientes,  fed  claros  viros  in 
alias  atque  alias  fententias  euntes,  videmus. 

Alii  acrimoniam  quamdam  peculiarem, 
alii  autem  lentorem  fluidorum,  vafculis  par¬ 
tis  ajfedtse  obftrunionem  praebentem,  pro 
caufa  rheumatifmi  proxima  in  medium  pro¬ 
tulerunt. 

Ex  hiftoria  autem,  e  caufis  remotis  k  ex 
remediis  hunc  morbum  curantibus,  nullam 
acrimoniam  adefle  manifeftum  eft  \  e  con¬ 
trario 

trano  magna  fepe  fluidis  inefl  acrimonia, 
ubi  nulla  fequitur  febris,  ut  praecipue  patet 
a  fcorbuto. 

Nec  majoris  audloritatis  efl  opinio  eorum3 
qui  lentorem  incufant,  quoniam  nullum  ex¬ 
perimentum  talem  lentorem  monflravit ;  con~ 
trarium  autem  ex  methodo  medendi  mani- 
feflum  efl ;  fiquidem  morbus  efhcaciffime 
fudore  curatur,  qui  partes  tenuiores  fangui- 
nis  diffipat.  Sed  etfi  obflrudlio  a  lentore 
pendens  adedet,  tamen  phoenomena  hujufce 
morbi,  gignere  non  potuit ;  nam  ab  multa 
experientia  et  obfervatione,  obftruviionem 
fl mp licem,  quiete  vaforurn  vicinorum  non 
turbata,  fsepe  adefle,  conflat.  Hujufque 
quotidie  exemplis  plurimis  verfamur ;  unum 
folum  preferemus.  Cum  aneurifmatis  arte¬ 
riae  ligantur,  inflammatio  major  non  oritur, 
quam  vulnus,  nullo  vinculo  adhibito,  in 
partibus  vicinis  moveret. 

Sed  quamvis  obflructio  fola,  ut  hujufce 
morbi  caufa  primaria  fpe&ari  non  poteft, 
nihilominus  verifimile  efl,  obftru&ionem 
levem,  morbum  plus  minufve  comitare,  fed 
nunquam  ullam  vim  exhiberi,  donec  prius 
inflammatio  formetur. 


.  » 


Nunc 

Nunc  acrimonia  et  lentore  fepofitis,  al¬ 
teram  caufam  Rheumatifmi  nos  proponere 
oportet.  Caufa  remota  rheumatifmi  praeci-* 
pua,  nempe  frigus,  vim  aftringentem  et  toni-- 
cam  poffidet;  et  hoc  partibus  corporis  ca- 
Jefatti,  et  praefertim  vafculis  articulorum, 
quia  hae  minus  teli  cellulofi,  quam  mem» 
brorum  partes  intermediae,  habent,  applica¬ 
tum,  vafa  earum  extrema,  antea  fluidis  ni- 
mus  diftenfa,  conftringit,  et  eodem  tempore 
'  tonum  vaforum  internorum  valde  auget ; 

"  quas  impetum  fanguinis  in  partem  audum 
gignunt;  et  tranfitu  ejus  per  vafa  conftrifta 
impedito,  tumor,  rubedo,  dolor,  partis  pul- 
fatio,  aliaque  rheumatifmi  fymptomata,  ori¬ 
untur,  Ad  hanc  congeftionem  fublevan- 
dam  vis  medicatrix  naturae  ulterius  im¬ 
petum  fanguinis  adauget,  et  ad  hunc  fufti- 
nendum  ftadium  frigidum  exoritur,  fpafmus 
formatur,  Pyrexia,  et  diathefis  phlogiftica 
per  totum  fyflema  producitur. 

Sed  praeterea  in  hoc  morbo,  fibras  muf- 
culares,  rigiditate  peculiari  affe&as,  et  igitur 
motum  majore  difficultate  preftantes  obfer- 
vamus*  Ex  hoc  quoque  dolorum  ab  altero 

ad 

ad  alterum  artum  migrantium  oritur  cau- 
4a* 

Rheumatifmi  acuti  caufa  proxima  jam 
inveftigata,  caufam  fequelse  ejus  primariam 
nunc  explicabimus. 

Ex  phaenomenis,  fed  maxime  e  felici  rheu- 
matifmi  chronici  curatione,  patet,  caufam 
ejus  proximam  efle  atoniam  vafcularum  et 
fibrarum  mufculorum  partis  affe&ae ;  et  eo¬ 
rum  rigiditatem  et  contra&ionem  quam¬ 
dam  ab  atonia  pendentem  'j\ 

Rheumatifmus  ab  aliis  inflammationibus 
differt,  quia,  refolutione  excepta,  eafdem 
terminationes  non  habet ;  quod  nunc  expli¬ 
care  conabimur,  et  in  primis  de  fuppuratione 
tradtandum  eft. 

Puri  efformando,  aliquantum  glutinis  ne- 
ceflarium  eft,  ut  Pringelii  et  Gaberi  experi¬ 
menta  docent.  In  ligamentorum  feu  apo- 
neurifis  tendinea?  vafculis  morbum  federe 
notavimus,  qua?  vafa  adeo  minuta  funt,  ut 
fatis  glutinis  non  trajiciant,  et  adeo  tenfa 
membrana  cinguntur,  ut  effufione-m  fup- 
puratoriam  haud  recipiant.  ^ 

*  Cullcn.  Pirim.  Lin.  ccccxxxviL  t  hiem  ccc°k 

Ex  his  pariter  argumentis  facile  apparebit, 
eur  huic  morbo  nunquam  finis  gangrena 

m* 

'fit,  quippe  cum  ad  hanc  quam  ad  fuppu- 
rationem  formandam  majori  efFufxoni  opus 

efh 

Ex  fede  Rheumatifmi  fupra  notata?  hunc 
morbum  nunquam  in  fchirro  terminare  ma- 
nifeftum  eft5  hi  tumores  enim  in  partibus 
parenchymatofis  et  glandulofis  plerumque 
reperiuntur,  quod  a  partibus  afFedbis,  flu¬ 
idorum  ftagnationem  facilius  admittentibus, 
pendere  videtur* 

DIAGNOSIS, 

Rheumatifmus  a  doloribus  fyphiliticis, 
fcorbuticis  et  fuppuratoriis,  vel  per  fedes 
eorum  vel  per  fymptomata  concomitantia 
dignofcitur. 

Alter  tantummodo  eft  morbus,  cum  quo 
confundi  quaeat,  nempe  arthritis.  Difcri- 
mina  igitur  qux  duos  morbos  diflinguunt, 
nos  proponere  oportet.  Primumque  ii  mor¬ 
bi  caufis  inter  fe  diftinguuntur.  Rheuma¬ 
tifmus  enim  femper  a  frigore,  arthritis  raro 
aut  ab  hoc  aut  ab  alia  quavis  caufa  externa, 

originem  fuam  trahit*  2.  Rheu- 

2.  Rheumatifmus  majoribus  offium  junc¬ 
turis,  rariffiime  minoribus,  et  fuperioribus 
faspius  quam  inferioribus  infidet.  Arthritis 
autem  minores  et  inferiores  articulos,  fsepe 
unum,  praxipue  pedis  pollicem,  invadit. 
Rheumatifmus  rara  uno  articulo,  minufque 
articulis  omnino  continetur;  utpote  qui 
magis,  quam  arthritis  mufculorum  tradum 
fequatur. 

3.  Arthritis  plerumque  lisereditaria,  Rheu¬ 
matifmus  non  eft, 

4.  Rheumatifmus  raro  quemquam  inva¬ 
dit,  qui  astatis  annum  trigefimum  quintum 
attigerit;  contra  arthritis,  ante  annum  quad- 
ragefimum,  id  eft,  ipfius  vitse  perfedum 
vigorem,  vix  quemquam  aggreditur,  nifi 
ubi  exquiiite  hsereditaria  eft. 

5.  In  arthritide  nonnulla  precedunt  de¬ 
bilitatis  ftomachi  et  primarum  viarum  figna, 
viz.  anorexia,  naufea,  vomitus,  &c.  quse  re¬ 
vera  nunquam,  nifi  cafu,  in  Rheumatifmi 
acceflii  obfervata  funt. 

6.  Rheumatifmus  fanguineum  tempera- 
meatum,  et  igitur  mulieres  et  eunuchos 
praxipue  aggreditur;  Arthritis  e  contrario 

StOQ 

non  tam  pure  fanguineum  temperamentum 
fed  habitus  plenos,  corporibus  magnis,  craffis 
et  afperis,  fexumque  virilem,  aut  robuftiores 
mulieres,  quas  viragines  dicimus,  et  vix 
nunquam  eunuchos  exercet. 

7.  Arthritis,  fi  femel  in  corpore  fedem 
occupaverit,  vix  per  totius  vitse  fpatium 
aegrum  relinquit ;  Rheumatifmus  quidem 
reverti  poteft,  hoc  autem  neceffario  non  e- 
venit,  et,  fi  fiat,  a  recenti  aliqua  caufa  ex¬ 
citatur. 

~  *  -fhii 

8.  Dolor  rheumatifmi  plerumque  minus 
fixus  quam  arthritidis,  et  minore  cum  leva¬ 
mine  partis,  quam  reliquit,  fedem  mutat. 
Arthritis  locum  mutans,  ad  refpondentum 
articulum  alterius  lateris,  fed  rheumatifmus 
plerumque  ad  alterum  extremum  tranfit. 

PROGNOSIS. 

Rheumatifmus  dum  externus,  raro  mor¬ 
tiferus  eft.  Interdum  autem  ad  caput,  aut 
pulmones  repulfus  eft,  et  paralyfim,  apo¬ 
plexiam,  delirium,  peripneumoniam  et  fi- 
milia  inducit.  Doloris  remiffio,  partis  la¬ 
borantis  tumoris  deceffus,  anxietas,  cordis 
palpitatio,  interdum  pulfus  ordinis  expers, 

*  debilis, 

debilis  et  tenuis,  omniaque  fymptomata,  hu- 
jufmodi  vifcerum  affedtionibus  magis  con- 
fueta,  hunc  ftatum  rerum  indicant  *.  Ha¬ 
bitus  debiles  et  fenedtute  fradtos  morbo  an- 

O 

gredienti,  artus  laborantis  anchylofis  aut 
paralyfis  haud  infrequentes  fines  funt ;  hoc 
autem  junioribus  et  vigentibus  vix  nunquam 
accedit.  Rheumatifmus,  ut  fupra  monftra- 
vimus,  in  aliarum  phlegmafiarum,  fines,, 
refolutione  excepta,  nunquam  definit.  Ei 
raro  judicatio  evidentior  eft,  plerumque 
enim  paulatim  decedit.  Aliquando  tamen, 
fudor  copiofus,  falivatio,  emptiones  varise, 
et  enim  fanguinis  profluvia,  morbi  exitum 
expqdiunt. 

METHODUS  MEDENDE 

Indicationes  curatoriae  funt, 

Imo.  Vaforum,  toto  corpore,  et  in  locis 
laborantibus,  actionem  audiam  imminuere  ; 

II.  Spafmum  toto  corpore  aut  partibus  re- 
folvere , 

III.  Yim  vitae  partis  afFedtse  renovare. 

B  Ceu- 

t  Differt,  Inaug.  anno  1775»  fapra  rdat. 

Confilio  primo  refpondent,  Adminiftratia 
Antiphlogiftica.  V  senefedtio.  Cathartica. 
Refrigerantia. 

Admiriiftratio  Antiphlogifiica  Omnia  ir¬ 
ritamenta^  quae  morbum  augere  queant,  a- 
movere  aut  moderare  docet  regimen  anti- 
phlogifticum.  Et  ex  his,  omnis  calor  exter¬ 
nus,  et  quicquid  calorem  corporis  internum 
auget,  maxime  vitandum  eft  ;  an  frigoris  eti¬ 
am  ufus  refpondeat,  non  adhuc  ab  experientia 
fatis  conftitutum  eft ;  fed  potius  in  frigoris- 
partem  inclinare  debemus. 

Irritamen  a  faecibus  in  mteftinis  compactis 
ortum  clyfteribus  emollientibus  removendum 
eft. 

Omnis  cibus  naturae  animalis,  et  liquores 
fermentati,  vitandi  funt :  et  in  didta  nihil 
permittendum  eft  praeter  vidtum  acefcentem, 
refrigerantem,  et  naturae  vegetabilis.  Hic 
quoque,  quam  fieri  poteft,  parce  adhiben¬ 
dus  eft.  Potio  fit  diluta  et  acida,  ut  liniQ#- 
ada,  ex  aceto  aut  cremore  t artari  ferum,  tof- 
to  pane  aqua,  aut  hordei  decodtum  cum 
fucco  limonum  acidulatum.  Et  haec  fepius 

adhi- 

Cullen.  prim,  X,in«  cxxu  ad  cxxvu 

adhibenda  funt,  ut  removeatur  litis,  qui 
magnum  irritamentum  prsebet. 

In  caufa  proxima  hujufce  morbi  tradam* 
da,  fibras  mufculares,  rigiditate  peculiari  af¬ 
fici  diximus ;  igitur  motum  mufcularem 
quam  maxime  vitandum  efle,  exinde  ma- 
nifeftum  eft.  Denique  lucis  impreffio,  lor 
quela  et  foni  praecavendi  et  animi  pathemata 
confopienda  funte 

Vanefeftio.  In  omni  inflammatione  cu-* 
tranda  nihil  xque  prodeft  ac  fanguinis  de-* 
tradio  ;  quae  vaforum  tenfionem  imminet* 
quippe  cum  haec  tenfio  ex  quantitate  fluido¬ 
rum  vafis  inclufa  oritur,  igitur  vaenefedione 

i  acia  eam  minorem  deventuram  manifeftc' 
conftat. 

In  Rheumatifmo  acuto  medendo  optimum 
efle  remedium  omnes  confentiunt  medicis 

Incipiente  morbo,  ubi  pulfus  duri  et  validi 
funt*,  ubi  calor  magnus,  ubi  febris  vehemens 
feviuntque  dolores  fummo  ufui  eft.  Magna 
plaga  celebranda,  ut  fubita  fit  detradio ; 
nam  fex  uncias  fubito  detradae,  duodecim 
tardius  magis  profunt.  De  menfiira  nulla 
regula  generalis  eft,  fed  pro  aetate  corporis 

B  2  vigo- 

vigore,  fexu,  temperamento,  priore  con- 
fuetudine,  et  fymptornatibus  urgentibus  va¬ 
riari  debet.  Ut  ego  opinor,  primo  morbi 
die,  viginti  uncias,  in  homine  adulto,  una 
vice  detrahi  poiTunt.  Proximo  die  libra,  et 
quatuor  intra  fpatium  quatuor  aut  quinque 
dierum,  tantum  funt,  quantum  tuto  adimi 
poliunt. 

Sed  quamvis  hoc  remedium,  diatheii  phlo- 
giftico  removendo,  efficaciffimum  eft,  tamen, 
prudenter  uti  debet,  quoniam  magna  mala, 
ut  hydropa,  phthifm  pulmonalem,  formam- 
que  rheumatifmi  chronicam  fsepe  inducit. 

Symptomatibus  febris  generalis  moderatis, 
ad  congeftionem  fanguinis  in  parte  minuen¬ 
dam,  dolorem,  tumorem,  et  Rubedinem  fub- 
levandam,  utilior  erit  fanguinis  detradio  to- 
pica,  ut  in  his  verbis  narrat  illuft.  Pringe- 
lius :  w  But  in  the  acute  rheumatifm,  at- 
u  tended  with  fwelling  of  the  joints,  I  pre- 
u  ferred  leeches  to  all  other  local  remedies, 
M  applying  four  or  more  upon  that  part  of 
a  the  articulation,  where  the  inflammation 
u  and  tumour  were  the  greatefL  After  the 

H  leeches  feli  off,  I  let  the  blood  ooze  till  it 

■ 

u  ftopped  of  itfelE  As  the  rehef  obtained 

u 

&  was  confiderable,  and  the  lofs  of  blood 
u  but  fmall,  I  made  frequent  repetitions:  I 
<c  have  fometimes  fmce  in  my  private  pVac* 
u  tice,  fuccefsfully  ordered  twelve  leeches>at 
u  once  for  one  patient,  dividing  them  be- 
u  tween  two  or  more  joints  afFedtcd,  re~ 
u  newing  the  application  for  three  days 
<c  fucceflively,  and  afterwards  ufrng  a  fmal-  • 
u  ler  nqmber  at  longer  intervals,  as  therer 
u  wa^s  occafion.  By  this  means,  I  am  fatis- 
iC  fied,  that  as  I  generally  gave  fome  imme- 
diate  eafe,  I  likewife  fhortened  the  diftem- 
“  per,  and  iaved  a  much  greater  quantity  o£ 
blood  from  the  arm  A” 

Nec  >riegligendae  funt  cucurbitulas,  quas 
congeftionibus  fanguinis  magnum  praebent. 
"Wxilium,  ut  teftatur  celeb.  Cleghornius  de 
Rleuritide  et  Peripneumonia ;  en  ejus  verba; 
M  Nothing  affords  fuch  certain  and  imme- 
diate  relief,  as  the  fcarificator  and  cupping 
glaffes,  in  fo  much  that  among  the  many 
a  trials  I  had  of  them,  I  do  not  remeinber  a 
u  fingi  e  inftance,  where  they  did  not  carry* 
u  off  the  complaint  entirely,  or  mitigate  it 

B  3  “  con^ 

confiderably  f.55  Hoc  remedium  sequ & 
efficax  inmeumatifmo  ac  in  pk  aritide  erit* 

Sed  quamvis  febris  generalis  fiat,  tamen 
vamefedtio  topica,  localem  afledlionem  fuble- 
vanda,  probabiliter  etiam  tollet  generalem 
febrem  ab  ifta  inflammatione  manifefte  pen¬ 
dentem* 

% 

Cathartica .  Haec  in  diathefi  phlogiflica 
fubmovepda,  quam  fanguinis  miffio  minore 
vi  operantur.  Sed  in  hoc  morbo  maxime 
vitanda  funt,  nam  faevientibus  doloribus  de¬ 
jectiones  crebrae  difficillime  perferantur : 
igitur  feces,  ut  fupra  dicitur,  clyfteribus 
emollientibus  evacui  debent*  Ejufdem  operis 
funt  fr udius  maturi  acidiores,  quorum  praeci¬ 
pua  funt  aurantia,  limones,  et  mala,  quae 
eodem  tempore  fitim  compefcant ;  fed  pru¬ 
denter  adhibenda  funt,  ne  diarrhaeam  gig¬ 
nant*  ~ 

of 

Refrigerantia ,  qua?  ut  fedantia  agunt,  et 
igitur  ad  tonum  vaforum  audtum  dimi¬ 
nuendum  aptiffima  funt. 

Ex  his  maxime  profunt  acida  bene  diluta 
et  fales  neutri.  Ex  acidis,  vitriolicuip  et 

vege- 

vegetabile,  quia  in  largioribus  clofibus  adhi¬ 
beri  poffimt,  praecipue  in  ufu  funt. 

E  falibus  neutris,  nitrum,  refrigerandi 
eaufa,  maxime  adminiftratur.  Sed  fales 
neutros,  ex. acidis  vegetabilibus  et  alkali  fixo 
aut  volatili  compofitos,  exteris  preftantiores 
elfe  ufu  compertum  efL 

Refrigerantia  etiam,  xit  diuretica,  dia¬ 
phoretica,  fitim  compefcentia  alvumque  lax¬ 
antia,  hanc  indicationem  apte  implent. 

Nunc  de  fecundo  confilio  tradlandum  eft, 
nempe  fpafmum  toto  corpore  et  In  partibus 
refolvere.  Huic  conveniunt,  Balneum  ca¬ 
lidum.  Diaphoretica.  Emetica.  Antifpa- 
fmodica*  Epifpaftica. 

Balneum  -calidum,  ingrediente  morbo  non 
aptum  eft,  liquidemplus  ejus  ftimulus  nocet 
quam  vis  laxativa  prodeft ;  nec  non  quod 
ufus  ejufdem  frigori  aegrotum  objectat  et 
difficillime  adminiftratur,  raro  adhibetur. 
Sed  diathefi  phlogiftica  frafta ;  non  im- 
profpere  partibus  dolentibus  applicantur  fo¬ 
menta.  Quse  fine  ftimulo  aut  irritatione 
Telaxant,  et  fine  ullo  incommodo  tamdm 

fer  vari  quamdiu  opus  eft,  poffunt.  Ea  atf* 
tem  fpafmum  refolvunt,  fomnum  expediunt, 
perfpirationem  fuftentant,  calorem  et,  dolo¬ 
rem  Sublevant,  tonumque  vaforum  audum 
imminuunt.  Qui  effe&us,  propter  cuticulae 
cum  partibus  fu  hj  edis  confenfum5  cito  toto 
corpore  diffunduntur. 

Diaphoretica .  Poft  diathefin  phlogifticam 
vsenefedione  fradam,  nihil  tam  efficax  eft 
in  hoc  'morbo  quam  diaphoretica.  Ceh 
Medicus  Clerk  pater,  urbe  et  nofocomio 
Edinenfi  hoc  remedium  primum  feliciter 
adminiftravit ;  qui,  fudore  viginte  quatuor, 
aut  quadraginta  et  odo  herarum,  calidis 
potionibus,  veftis  copia,  et  falibus  diaphore¬ 
ticis  excitato,  rheumatifmum  fepe  curavit. 
Sed  diaphoreticjL  prudenter  uti  oportet.  Su¬ 
dor,  non  Stimulantibus  nec  inflammatoriis, 

-  et  fine  calore  externo  aut  corporis  calore 
interno  audo,  movendus  eft.  Sudor  jam 
eruptus,  per  viginti  quatuor  aut  quadraginta 
odo  horarum  fpatium,  permanere  debet; 
porro  toto  corpore  diffundatur  opGitet ; 
medicamentis  eodem  tempore  alvum  laxan¬ 
tibus  excitandus ;  denique  frigore  corpori 
applicato  non  fubito  fupprimendus  eft. 

Sudor 

Sudor  moveri  poteh,  balneo  calido  aut 
fomentis  extremitatibus  inferioribus  appli¬ 
catis  ;  calidis  potionibus,  nempe  aqua,  aro¬ 
matico  quodam,  aut  vino  mixta ;  falibus 
neutris ,  ied,  emeticis  opio  conjunftis,  tu- 
tihime  et  efhcacihime  excitatur.  Et  pro- 
feCio  hoc  remedium,  fub  forma  pulveris 
Doveriani,  feliciter  adhibetur.  Optimum 
tempus  hujus  medicamenti  dandi  matutinum 
eft ;  fic  enim  favet  vigilia  fudoris  'fucceffui 
qui  in  fomno  fubfidere  eoque  fifti  periclita¬ 
tur.  Ager  vehibus  non  degravandus  eft  ; 
tamen  lanea  ex  toto  adhibenda,  laneaque 
fuoucuia  homo  induendus  eh.  Quandoqui¬ 
dem  ut  fudor  tamdiu  continuatus,  quamdiu 
neceharius,  alteri  pulveris  dofi  opus  eh. 
Poh  medicamentum  acceptum  potione  ab- 
hinendum,  ne  ipecacuanha,  qus  pulveris 
Doveriani  pars  eh,  naufeam  excitet,  et  ita 
per  vomitum  remedium  rejedum  fit. 

Tartarum  autem  emeticum,  laudano  liqui¬ 
do  conjundhim,  omnibus  aliis  diaphoreticis 
jmaatantiorem  ehe,  poh  multa  experimenta, 
in  triennii  praxi,  compertus  fum.  Minoreca- 
lore,  citiufque  nidorem  movet,  et  eodem  tem¬ 
pore  alvum  certiffime  laxans,  diaphorefin 

effica- 

efficaciorem  et  tutiorem  reddit ;  nec  in  hoc 
remedio  adhibendo  neceffarium  eft,  ut  aeger 
lanea  induatur,  quse  faepe  calorem  externum 
multum  augens,  omnia  fymptomata  exafpe- 
rat,  indufium  tamen  madidum  mutari  de¬ 
bet,  quod  fubucula  munda  prius  bene  cale- 
faCta,  fine  ulla  incommodo  fieri  poteft.  Hoc 
remedium  in  folutione  diluta,  per  parva  in¬ 
tervalla,  parcifque  dofibus,  pro  aetate,  tem¬ 
peramento,  ventriculi  ftatu,  aliifque,  adhiberi 
debet ;  nec,  opium  tartaro  emetico  con¬ 
junctum,  adhibere,  etiam  incipiente  morbo, 
ullum  periculum  eft.  Poft  eruptum  fudo- 
rem  hoc  remedium  ulterius  adminiftrare  non 
opus  eft,  fed  diaphorefis  fpiritu  Mindereri, 
potu  diluenti  mifto,  tamdiu  fuftinendus, 
quamdiu  neceffarium  eft.  Sudor  toto  cor¬ 
pore,  et  prefertim  pedibus  diffundi  debet, 
nam,  cum  comimini  perfpiratione  nulla  pars 
quam  haec  magis  conne&itur.  Sed  quia, 
a  corde  remotiflimi,  interdum  difficillime  fu- 
dant,  igitur  tali  in  re,  impolitis  veftis  onere, 
lateribus  calidis  aut  fomentis  calefaciendi 
funt.  Cum  j ullum  temporis  fpatium  jam 
fudatum,  veftis  paulatim  levanda  eft,  ne, 
frigore  corpus  admoto,  fudor  fubito  fup- 
primatur.  Si  fudor  omnia  fymptomata  au¬ 
geat. 

geat,  ab  illo  defiftendum  eft  ;  fed  hoc  raro 
accidit,  e  contrario  enim,  vaenefedione  fa&a, 
hoc  remedium  rite  applicatum,  plerumque 
morbum  fublevat ;  fi  fymptomata  non  fatis 
fublevaverit,  renovandus  eft. 

Omnes  fales  neutri  facultatem  diapho¬ 
reticam  poftident,  et  praecipue  fpiritus 
Mindereri,  qui,  ut  fupra  monuimus,  admi- 
niftratus,  efficax  eft  remedium.  De  caeteris 
ad  fupra  didia  nihil  adjiciendum  videtur. 

Aliquando  poft  pulverem  Doveriahum  aut 
Tartarum  emeticum,  decodtum  lignorum  et 
Sarfttparilla  plurimum  laudantur,  et?  celeb. 
nofter  Monro,  aliis  fudorificis  fruftra  tenta- 
tis,  his  morbum  fublatum  effe,  teftatur. 

Emetica .  Hsec  potenter  ad  fummum  cor¬ 
pus  humores  propellunt;  tamen  in  hoc 
morbo,  ad  plenum  vomitum,  ne  hujus  agi¬ 
tatio  noxae  fit,  excitandum  danda  non 
funt.  Sed  exhibita  iis  portiunculis  quae  fu- 
dorum  movent,  optimi  auxilii  funt,  de  quo 
fub  capite  diaphoreticorum  jam  tradtavimus. 

Antifpafmodica ,  quorum  praecipua  opium 
et  camphora  funt.  In  morbis  inflamma¬ 
toriis,  ut  fyftema  nervofum  ftimulans,  opi¬ 
um 

iim  nimis  damnatur;  profecto  parca  dofi 
exhibitum  ftimulat,  larga  autem  fedat.  Et 
in  hoc  morbo  medendo  emeticis  conjunc¬ 
tum,  potentifiimum  efle  remedium,  fupra 
narravimus.  Opiata  etiam,  ad  acerbos  do¬ 
lores  nocturnos  confopiendos  et  ad  fomnum 
expediendum,  a  Pringelio  feliciter  admini- 
ftrata  fuerunt. 

Camphora  ad  dolorem  et  tumorem  tollen¬ 
dum  faepe  fecundos  effedtus  habet. 

EpifpaJUca.  Haec  olim  facultatem  ftimu- 
1  autem  tantum  habere  exiftimabantur ;  et 
igitur  in  morbis  inflammatoriis  rariflime 
exhibita  fuerunt ;  fed  ex  iis  quae  ab  audto- 
ribus  de  hac  re  traduntur,  et  a  noftra  ob- 
fervatione  nobis  concludere  licet,  epifpafiica 
effe  antifpafmodica,  quae  fimul  fluidorum 
impetum  a  partibus  laborantibus  avertunt ; 
hac  ratione  ad  congeftionem  topicam  fuble- 
vandam  aptiffima  funt ;  et  ad  hoc  confilium 
implendum,  a  pluribus  et  prefertim  a  Joanne 
Pringelio  Equite,  feliciter  adminiftrabantur  A 

.  Sed 

Sed  ut  huic  diftertatiuncula?  finem  impo-> 
namus,  ad  tertium  confilium  nunc  progre¬ 
diamur,  nempe, 

Vim  Vita  partis  affe&se  renovare;  huic 
indicationi  conveniunt,  Stimulantia*  et  To¬ 
ni  ca,  quae  aut  Externa  aut  Interna  funt. 

Externa,  Pars  affedta,  panno  laneo  fian- 
nel  di<fto,  ut  calor  ejus  fuftineatur,  tegenda 
eft.  Calor  extrinfecus  admovendus,  huic 
aptiflime  refpondent  thermas  de  Bath  aut 
Ruxton,  et  fimiles  qux  in  hoc  morbo  me¬ 
dendo  felices  effedlus  habent. 

Tritlio ,  aut  (copula,  anglice  fisjh  bruj}> , 
fedulo  applicata,  aut  pannis  laneis  gammis 
urentibus  fumigatis,  faepe  remedium  poten- 
tiflimum  eft,  ut  ego  ipfe  experientia  teftari 
poflum. 

Eleciricitas  a  pluribus  multum  laudatur. 

«r 

\ 

Frigus ,  fub  forma  balnei  frigidi  aut  aqux 
frigidae  parti  admotae,  faepe  auxilium  praebet. 
Hoc  in  loco  notatu  dignum  eft,  frigus  non 
folum  poffidere  effecftus  ftimulantes  fed  etiam 
fedantes,  fed  cum  in  rheumatifino  chronico  * 
fedativa  valde  necent,  fi,  poft  balneum  fri¬ 
gidum^ 

gidum,  effe&us  generis  fedantis  appareant, 
ab  illo  defiftendum  eft. 

Acida,  prefertim  animalia,  partibus  affe&is 
faepe  feliciter  admota  funt ;  nec  non  decoc¬ 
tum  fortiffimum  falis  marini,  anglice  briney 
eodem  modo  adminiftratum  eft. 

Exercitium  leve  partibus  ipfis  applicatum, 
vel  equitatio  aut  aliquis  alius  geftationis  mo¬ 
dus  in  morbo  fublevando,  et  falutis  reditum 
expediendo,  potentiffimus  eft. 

Vane fe Si  io  generalis  topica,  cauterium, 
epifpaftica  et  fonticuli  a  nonnullis  laudantur, 
fed  hasc  remedia,  acutse  quam  chronicas 
morbi  formas  magis  conveniunt. 

Interna .  Ex  his  praecipue  in  ufu  eft  gum- 
mum  guaiacum,  quod  a  Pringelio,  ut  reme¬ 
dium  potens,  multum  laudatur.  En  ejus 
verba;  “  Between  whiles  I  opened  his  body 

with  a  draught  of  gum  guaiacum  diflblved. 
^  At  that  time  I  conlidered  the  guaiacum,  as 
u  others  had  done  before  me,  as  a  fpecifiC 
<fi  purge  in  thofe  flow  rheumatifms;  and 
u  from  later  experience,  I  have  had  fo 
u  much  reafon  to  be  confirmed  in  my  fa-* 

yourable 

a  vourable  opinion  of  its  qualities,  that  I 
u  ftill  ufually  prefcribe  a  draught  of  half  a 
“  drachm  of  that  fubftance  diflblved  in  the 
“  yolk  of  an  egg,  two  ounces  of  water  and 
a  forne  fugar,  to  be  taken  every  night  at  bed 
<4  time,  in  order  to  procure  two  or  three 
u  motions  next  day 

Olea  ejfentialia  ex  fubftantiis  refinofis  ex- 
tra£ta,  cum  terebinthinum,  in  largis  dofibus 
exhibita,  fepe  fecundos  effedtus  habent. 

Calomelas  aliaque  mercurialia  parcis  do¬ 
fibus  et  perdiu  exhibita,  ad  morbum  fuble- 
vandum,  auxilium  prsebent. 

Alkali  volatile ,  teftibus  Sydenhamo  et  Prin- 
gelio,  remedium  efficax  eft. 

Cortex  Peruvianus  tonica  et  ftimulante 
virtute  abundat,  et  igitur  ad  hanc  indicati¬ 
onem  implendam  et  ad  falutis  reditum  expe¬ 
diendum  aptiffimus  ell. 

Superato  morbo,  ne  redeat,  fedule  caven¬ 
dum  eft.  Dieta  plerumque  acefcente,  aut 
carnibus  teneris  convalefcentem  uti  oportet ; 
liquores  omnes  fermentati  vitandi;  et  medi¬ 
camenta 

camenta  laxantia,  conftitutioni  corporis  con¬ 
venientia,  interdum  adhibenda  funt.  Veftis 
folitre  levior  fit.  Nec  negligenda  eft  ex« 
ercitatio ;  et  fubucula  lanea,  vel  materia 
xylina,  asger  induendus  eft,  ut  iis  perfpira- 
tio  augeatur. 

Hanc  diflertationem  ad  finem  non  prius 
perducere  poffum,  quam  praeceptoribus  meis, 
ob  dodtrmae  medicse  frudtum,  et  in  primis 
viro  ornatifiimo  Gedrgio  Skene,  nemini  in 
arte  faluberrima  fecundo,  omnique  literarum 
genere  ornato,  meo  in  medicina  tyrocinio 
praeceptori  pariter  ac  amico,  nec  non$  clarif- 
fimo  Culleno,  qui  de  medicis,  philofophis,  et 
omnibus  tam  bene  meretur,  gratias  meritas 
perfolverim* 


